
Grozījums Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 6. un 13. punktu
· Izdarīt Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2016, 164., 246. nr.; 2017, 130. nr.; 2018, 137., 217. nr.; 2019, 102. nr.; 2020, 146. nr.; 2021, 122. nr.; 2022, 74. nr.; 2023, 188., 205. nr.; 2025, 113. nr.) šādu grozījumu:
· 1. Izteikt 39. punktu šādā redakcijā:
· "39. Finansējuma saņēmējs pēc noslēguma maksājuma veikšanas:
· 39.1. piecu gadu pēcuzraudzības periodā iesniedz sadarbības iestādē pārskatu par enerģijas patēriņu ēkā pārskata gadā saskaņā ar šo noteikumu 3. pielikumu. Pārskatu par enerģijas patēriņu ēkā pirmajā pilnajā kalendāra gadā pēc projekta pabeigšanas saskaņā ar šo noteikumu 3. pielikumu iesniedz sadarbības iestādē līdz nākamā gada 31. janvārim. Ja pēcuzraudzības perioda pirmajā gadā netiek sasniegti projektā plānotie iznākuma rādītāji vismaz 65 % apmērā, pārskatu sniedz līdz katra nākamā gada 31. janvārim pēcuzraudzības perioda ietvaros līdz brīdim, kad projektā plānotie iznākuma rādītāji ir sasniegti vismaz 65 % apmērā;
· 39.2. vismaz piecus gadus uztur sasniegtos rezultātus, kā arī nodrošina līdzekļus projekta rezultātu uzturēšanai;
· 39.3. nodrošina, ka ēkā vismaz piecus gadus tiek veikti valsts deleģētie pārvaldes uzdevumi vai ar valsts publiskās lietošanas dzelzceļa infrastruktūras pārvaldīšanu saistītās darbības."

